ایسپانیانین کاتالونیا اؤزارک یؤنتیمی پارلمانینین یئنی باشقانی آیریلیقچی پارتیلردن کاتالونیا جمهوریتچی سولو عضوو روگر تورنت اولدو.
کاتالونیا اؤزارک یؤنتیمی پارلمانی، ۲۱ دسامبرداکی ارکن سئچیمین آردین‌دان دونن ایلک دفعه توپلاندی.
آیریلیقچی پارتیلردن کاتالونیا جمهوریتچی سولو عضوو روگر تورنت، گرچکلشن اویلامادا باشقان اولاراق سئچیلدی.
پارلماندا هانسی مسئله‌لرین دانیشیلاجاغینا دایر اؤنملی رول اوینایاجاق تورنت، چیخیشیندا،
"دموکراسی و بیرلیک‌ده یاشاماغین بو دؤورون اساسی اولماسینی ایسته‌ییرم" دئدی.
حاضردا کنترلو ایسپانیا مرکزی حکومتین‌ده اولان اؤزارک بؤلگه‌ده یؤنتیمی یئنی‌دن تامین ائتمک ایسته‌دیگینی دیله گتیره‌ن تورنت، قاچاق و حبس‌ده‌کی پارلامنترلره عطفا، "۱۳۵ عضوونون هامی‌سینین سسی اولاجاغینی" سؤیله‌دی.
آنجاق بیرلیک طرفداری اولان پارتیلردن وطنداشلارین لیدئری اینس آریماداس،
"ساده‌جه باغیمسیزلیق اوچون چالیشاجاق بیر باشقانلا یئنی یاساما دؤورونه باشلادیق، عینا بیر اوولکی کیمی" دئیه دانیشدی.
یئنی باشقان، آی سونونا قدر حکومتی قورما وظیفه‌سینی وئرجگی شخصلری معین ائد‌جک.
آیریلیقچی پارتیلر، تک طرف‌لی مستقیل‌لیک اعلانیندان سونرا وظیفه‌دن آلینان اسکی باشقان کارلس پوجدمونون یئنی‌دن باشقان اولماسینی ایستییر.
آنجاق اؤلکه‌یه دؤنمه‌سی وضعیتین‌ده توتوقلاناجاق اولان پوجدمونون گؤرونتولو باغلانتی یولویلا آند ایچمه‌سی تکلیف ائدیلسه ده ایسپانیا باشباخانی ماریانو راخوی، بونون مومکون اولمادیغینی ساوونور.
